Dusia
Metelių parapijoje yra didelis ežeras, vardu Dusia.

Vieną kartą ėjo du žmonės. Jie buvo labai nuvargę ir atsigulė pasilsėti. Atsigulę tuojau užmigo. Bemiegodami išgirdo, kad juos kas žadina, bet jie atsikėlę nieko nematė ir vėl užmigo. Tik trečią kartą žadinami, pamatė, kad ežeras ateina. Atsikėlė ir ėmė bėgti. Jie bėgo, kad net prakaitas lašais varvėjo žemėn.

Vienas jų sako:

– Jau net uždusau.

Ir tada ežeras pasiliko vietoje ir gavo vardą Dusia.

Padavimai
Padavimai apie ežerus